b'\n_START_ARTICLE_\nPrezbiterij\n_START_PARAGRAPH_\nPrezbit\xc3\xaarij ali kor je arhitekturni del cerkve ali stolnice  (angl. choir, anglikanska stara beseda tudi quire), ki omogo\xc4\x8da sedenje duhov\xc5\xa1\xc4\x8dini in pevskemu zboru. Obi\xc4\x8dajno le\xc5\xbei v vzhodnem delu prezbiterija med ladjo in sveti\xc5\xa1\xc4\x8dem v katerem je name\xc5\xa1\xc4\x8den oltar. Redko je v zahodnem delu ladje, ko geografske razmere ne dovoljujejo, da je oltar obrnjen proti vzhodu._NEWLINE_Zadnji kor ali retro-kor je prostor za velikim oltarjem v prezbiteriju cerkve, v katerem stoji majhen oltar na hrbtni strani glavnega. _NEWLINE_V manj\xc5\xa1ih cerkvah je osrednji (obi\xc4\x8dajno nekoliko dvignjen) prostor, kjer duhovnik opravlja bogoslu\xc5\xbeje. Beseda prezbiterij izvira iz gr\xc5\xa1ke besede \xcf\x80\xcf\x81\xce\xb5\xcf\x83\xce\xb2\xcf\x8d\xcf\x84\xce\xb5\xcf\x81\xce\xbf\xcf\x82 [presbyteros], ki pomeni duhovnik (originalno starej\xc5\xa1i, stare\xc5\xa1ina).  _NEWLINE_V prezbiteriju je v ve\xc4\x8dini cerkva glavni oltar s tabernakljem in daritveni oltar. Drugi vatikanski koncil je v svojih prenovitvenih dokumentih dolo\xc4\x8dil, da mora biti v prezbiteriju tudi ambon (pult za branje Bo\xc5\xbeje besede) in oltarna miza ali daritveni oltar, pri kateri duhovnik daruje sveto ma\xc5\xa1no daritev tako, da je obrnjen proti poslu\xc5\xa1alcem. V prezbiteriju je obi\xc4\x8dajno tudi velikono\xc4\x8dna sve\xc4\x8da._NEWLINE_Prezbiterij ponekod imenujejo tudi kor (angl. choir - ker je namenjen zboru duhovnikov), bolj obi\xc4\x8dajno pa beseda kor pomeni prostor za pevce na galeriji - glej \xc4\x8dlanek kor (cerkev)._NEWLINE_Beseda prezbiterij lahko pomeni tudi skupnost duhovnikov.\n_START_SECTION_\nZgodovina\n_START_PARAGRAPH_\nV prvih cerkvah je bilo sveti\xc5\xa1\xc4\x8de priklju\xc4\x8deno neposredno na ladjo. Prezbiterij je bil preprosto vzhodno del ladje, bil je ograjen z nizko ograjo in imenovan kor (slov. prezbiterij). Razvoj arhitekturne zna\xc4\x8dilnosti je rezultat liturgi\xc4\x8dnega razvoja, ki ga je prinesel konec preganjanj pod Konstantinom Velikim in vzpon meni\xc5\xa1tva. Besedo kor so prvi uporabili pisarji zahodne Cerkve. Izidor Seviljski in Honorij iz Autuna sta napisala, da izraz izhaja iz corona, kroga duhovnikov ali pevcev, ki so obdajali oltar._NEWLINE_Ko je bil prvi\xc4\x8d predstavljen, je bil kor vezan na bemo, povi\xc5\xa1ano plo\xc5\xa1\xc4\x8dad v sredi\xc5\xa1\xc4\x8du ladje, na kateri so bili postavljeni sede\xc5\xbei za vi\xc5\xa1je duhovnike in pult za branje svetih spisov. To je \xc5\xa1e vedno mogo\xc4\x8de opaziti v baziliki Santa Maria Maggiore v Rimu. S\xc4\x8dasoma sta se bema (ali prezbiterij) in pevski zbor preselila na dana\xc5\xa1nji polo\xc5\xbeaj. V nekaterih cerkvah je kor urejen v apsidi za oltarjem. _NEWLINE_Nekatere evropske stolnice imajo retro-kor na hrbtni strani glavnega oltarja, odprt na vzhod proti kapelam (angl. chantries) v vzhodnem kraku._NEWLINE_Arhitekturne podrobnosti kora so nastale kot odgovor na njegovo funkcijo kot kraja, kjer je prostor za bogoslu\xc5\xbeje (latinsko Liturgia Horarum) samostanskih bratov ali zbora kanonikov._NEWLINE_Za to podro\xc4\x8dje cerkve sta posebna tudi pri\xc5\xbenica in govorni\xc5\xa1ki pult. V sredi\xc5\xa1\xc4\x8du ladje, obrnjen proti sveti\xc5\xa1\xc4\x8du, lahko stoji tudi samostoje\xc4\x8d ambon. Tudi orgle so lahko v koru.'